DOD ดีดบวก 7% จับตาผลงานไตรมาส 2 ฟื้นตัว บุ๊กออเดอร์อาหารเสริมล็อตแรก 30 ลบ.
DOD ดีดบวก 7% จับตาผลงานไตรมาส 2 ฟื้นตัว บุ๊กออเดอร์อาหารเสริมล็อตแรก 30 ลบ. โดย ณ เวลา 15.55 น. อยู่ที่ระดับ 8.30 บาท บวก 0.55 บาท หรือ 7.10% สูงสุดที่ระดับ 8.45 บาท ต่ำสุดที่ระดับ 7.65 บาท ด้วยมูลค่าการซื้อขาย 21.13 ล้านบาท
DOD ดีดบวก 7% จับตาผลงานไตรมาส 2 ฟื้นตัว บุ๊กออเดอร์อาหารเสริมล็อตแรก 30 ลบ.
4 มิ.ย. 2562

ผู้สื่อข่าวรายงานว่า ราคาหุ้น บริษัท ดีโอดี ไบโอเทค จำกัด (มหาชน) หรือ DOD ณ เวลา 15.55 น. อยู่ที่ระดับ 8.30 บาท บวก 0.55 บาท หรือ 7.10% สูงสุดที่ระดับ 8.45 บาท ต่ำสุดที่ระดับ 7.65 บาท ด้วยมูลค่าการซื้อขาย 21.13 ล้านบาท

โดยก่อนหน้านี้ บริษัทคาดการณ์ว่า ผลการดำเนินงานไตรมาส 2/2562 จะเริ่มส่งสัญญาณในทิศทางที่ดีขึ้น เนื่องจากมีการปรับแผนโครงสร้างทางธุรกิจตั้งแต่ช่วงปลายปี 2561 ที่ผ่านมาจนถึงปัจจุบัน และล่าสุดบริษัทได้รับคำสั่งผลิต (Order) ในการผลิตผลิตภัณฑ์เสริมอาหาร ประเภทคอลลาเจน มูลค่ากว่า 30 ล้านบาท
พร้อมคาดว่าจะเริ่มทยอยส่งมอบสินค้าล็อตแรกภายในเดือน พ.ค. 2562 และได้รับออเดอร์ผลิตผลิตภัณฑ์เสริมอาหารเพื่อสุขภาพ ไปวางจำหน่ายผ่านช่องทางร้านค้าปลีกทั่วประเทศ มูลค่ากว่า 30 ล้านบาท คาดว่าจะทยอยส่งมอบ และวางจำหน่ายได้ในช่วงปลายไตรมาส 2/2562 เป็นต้นไป นอกจากนี้ยังมีออเดอร์ในการผลิตผลิตภัณฑ์เสริมอาหารเพื่อสุขภาพ สำหรับผู้สูงอายุ เบื้องต้นคาดว่าผลิตภัณฑ์ดังกล่าวจะมีการนำไปจำหน่ายผ่านช่องทาง TV Shopping
ขณะที่ล่าสุดบริษัท พีซีซีเอ แล็บบอราเทอรี่ จำกัด (PCCA) มีออเดอร์ที่อยู่ระหว่างการออกแบบผลิตภัณฑ์ใหม่ในหลากหลายชนิดผลิตภัณฑ์ เช่น ครีมกันแดด, แผ่นมาร์คหน้า, ครีมรองพื้น, โฟมล้างหน้า, ครีมสครับหน้า, โลชั่นกันยุงสำหรับเด็ก เป็นต้น  คาดว่าจะสามารถทยอยส่งมอบผลิตภัณฑ์ทั้งหมดได้ภายในปลายไตรมาส 2/2562 หรือช้าสุดไม่เกินไตรมาส 3/2562 โดยจะส่งผลให้ในช่วงครึ่งปีหลังของปี 2562 มีรายได้เข้ามาอย่างมีนัยสำคัญ
ทั้งนี้ บริษัทมองว่าหลังการปรับโครงสร้างทางธุรกิจจะส่งผลให้ภาพรวมผลการดำเนินงานในปี 2562 จะมีรายได้เติบโตอย่างน้อย 10% จากปี 2561 ที่มีรายได้รวม 673.12 ล้านบาท โดยมุ่งสู่การเป็นผู้นำธุรกิจผลิตผลิตภัณฑ์ความงาม และสุขภาพครบวงจรแบบ One Stop Service Solution หลังมีพันธมิตรเข้ามาช่วยบริหารงานจะเป็นการขยายกลยุทธ์ทางการตลาดในเชิงรุกให้มีประสิทธิภาพมากยิ่งขึ้น